ΠΕΡΙΕΧΟΜΕΝΑ
ΑΠΟΦΑΣΕΙΣ
Εν μέρει ανάκληση απόφασης αναδάσωσης για
έκταση 8.699,42 τ.μ., λόγω: α) μη υπαγωγής αυτής
στις διατάξεις και τους περιορισμούς της δασικής
νομοθεσίας και β) μη ακριβούς εντοπισμού, στη
θέση «Κλεισούρα», Τοπικής Κοινότητας Φιλιατρών, Δημοτικής Ενότητας Φιλιατρών, του Δήμου
Τριφυλίας, Νομού Μεσσηνίας.
Έγκριση τροποποίησης του εγκεκριμένου ρυμοτομικού σχεδίου Αγρινίου στο Ο.Τ. Γ.781 (περιοχή
επέκτασης 1986 - Αη Βασιλιώτικα).
ΑΠΟΦΑΣΕΙΣ
Αριθμ. 84397
(1)
Εν μέρει ανάκληση απόφασης αναδάσωσης για
έκταση 8.699,42 τ.μ., λόγω: α) μη υπαγωγής αυτής στις διατάξεις και τους περιορισμούς της
δασικής νομοθεσίας και β) μη ακριβούς εντοπισμού, στη θέση «Κλεισούρα», Τοπικής Κοινότη-
τας Φιλιατρών, Δημοτικής Ενότητας Φιλιατρών,
του Δήμου Τριφυλίας, Νομού Μεσσηνίας.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΠΕΛΟΠΟΝΝΗΣΟΥ - ΔΥΤΙΚΗΣ ΕΛΛΑΔΑΣ
ΚΑΙ ΙΟΝΙΟΥ
Έχοντας υπόψη:
1. Τις διατάξεις της παρ. 1 του άρθρου 24 και της παρ. 3
του άρθρου του Συντάγματος.
2. Τις διατάξεις της παρ. 4 του άρθρου 44 του ν. 998/
1979, όπως έχει προστεθεί με το άρθρο 36 του ν. 3698/
2008 και αντικαταστάθηκε με τη παρ. 3 του άρθρου
35 του ν. 4280/2014 «Περιβαλλοντική αναβάθμιση και
ιδιωτική πολεοδόμηση - Βιώσιμη ανάπτυξη οικισμών
Ρυθμίσεις δασικής νομοθεσίας και άλλες διατάξεις».
3. Τις διατάξεις των άρθρων 28 του ν. 4325/2015
(Α’ 47) «Εκδημοκρατισμός της Διοίκησης - Καταπολέμηση
Γραφειοκρατίας και Ηλεκτρονική Διακυβέρνηση. Αποκατάσταση αδικιών και άλλες διατάξεις» και 24 του ν. 4368/
2016 (Α’ 21/2016) «Μέτρα για την επιτάχυνση του κυβερνητικού έργου και άλλες διατάξεις» με το οποίο στον
ν. 4235/2015 προστίθεται άρθρο 28Α.
4. Την υπ’ αρ. 15870/15-5-2017 απόφαση του Υπ. Εσωτερικών (ΥΟΔΔ 250) «Διορισμός του Νικολάου Παπαθεοδώ-
ρου του Αγγελάκη ως Συντονιστή της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου».
5. Τις διατάξεις του άρθρου 90 του π.δ. 63/2005 «Κωδικοποίηση νομοθεσίας για την Κυβέρνηση και τα κυβερ-
νητικά όργανα», όπως διατηρήθηκε σε ισχύ με την παρ.
22 του άρθρου 119 του ν. 4622/2019 (Α΄ 133).
6. Τις διατάξεις των άρθρων 6 και 280 του ν. 3852/2010
«Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης».
7. Τις διατάξεις του π.δ. 139/2010 «Οργανισμός της
Αποκεντρωμένης Διοίκησης Πελοποννήσου, Δυτικής
Ελλάδας και Ιονίου».
8. Τις διαταγές του Υπουργείου Γεωργίας υπ’  αρ.:
α) 160417/1180/8-7-1980, β) 18244/3049/24-9-1980,
γ) 168692/3318/5-10-1981, δ) 85144/1468/9-9-1992
ε) 60284/365/26-1-1994, στ) σικ. 105204/2793/31-72002, ζ) την υπ’ αρ. 158/1978 γνωμοδότηση του Νομικού
Συμβουλίου του Κράτους.
9. Την υπ’ αρ. 153373/441/22-2-2017 (ΑΔΑ: 61ΤΗ4653
Π8-Ω7Θ) εγκύκλιο διαταγή Υπ.Π.ΕΝ «Περιοχές κηρυγμένων αναδασωτέων εκτάσεων στους αναρτημένους
δασικούς χάρτες».
10. Την από 23-10-2020 αίτηση του Βασιλείου Ανδρ.
Δημόπουλου κατοίκου Φιλιατρών για την άρση απόφασης αναδάσωσης από έκταση συνολικού εμβαδού
15.387,70 τ.μ., στη θέση «Κλεισούρα», Τοπικής Κοινότητας Φιλιατρών, Δημοτικής Ενότητας Φιλιατρών, του
Δήμου Τριφυλίας.
11. Την υπ’ αρ. 1735/11-11-1981 απόφαση του Νομάρχη Μεσσηνίας με την οποία κηρύχθηκε αναδασωτέα
έκταση 27.500,00 στρεμμάτων στις θέσεις «Χελωνόραχη,
Αγγινάρα,..., Κοιν. Χριστιανών, Αγία Βαρβάρα, Κερασούλα,..., Κοιν. Μάλης, Καλαμάκι, Αμπέλια,..., Κοιν. Πλάτης,
Προφ. Ηλίας, Άγιος Χριστόφορος,..., Δήμου Φιλιατρών,
Ευαγγελίστρια, Αλωνάκι,..., Κοιν. Βάλτας, Νομού Μεσσηνίας» (Δ’ 82/1982).
12. Το γεγονός ότι στο σώμα της απόφασης αναδάσωσης αναφέρεται ότι: «Εξαιρούνται της αναδασώσεως
οι εντός των ως άνω ορίων περιλαμβανόμενες καθαρά
γεωργικές εκτάσεις».
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
31 Μαΐου 2021
ΤΕΥΧΟΣ  ΤΕΤΑΡΤΟ
Αρ. Φύλλου 305
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 305/31.05.2021
13. Την υπό στοιχεία ΔΥ/15-2-2021 αναφορά της δασοπόνου Νίκης Τότσκα η οποία προτείνει την άρση της
αναδάσωσης από την έκταση των 15.387,70 τ.μ., αφού
για την έκταση δεν ισχύει Πρωτόκολλο Διοικητικής Αποβολής, ούτε προέρχεται από παραχώρηση, ενώ σήμερα
είναι ελαιώνας.
14. Την υπό στοιχεία ΔΥ/16-3-2021 έκθεση φωτοερμηνείας του Δασολόγου Νικολάου Χριοτοδούλου σύμφωνα
με την οποία τμήμα της έκτασης εμβαδού 6.688,28 τ.μ. το
έτος 1972 καλύπτεται με δασική βλάστηση σε ποσοστό
40%-60%, χωρίς να διακρίνονται ίχνη καλλιέργειας [το
ίδιο εμφανίζεται και το έτος 1997 εκτός μικρού τμήματος
1.600,00 τ.μ. περίπου που εμφανίζει αγροτική μορφή]. Η
υπόλοιπη έκταση των 8.699,42 τ.μ. ήταν αγροτική καλλιεργούμενη έκταση, γυμνή βλαστήσεως.
15. Την υπ’ αρ. 55739/31-3-2021 θετική εισήγηση του
Δασαρχείου Κυπαρισσίας.
16. Την σύμφωνη γνώμη της Διεύθυνσης Δασών Μεσσηνίας, αποφασίζουμε:
Ανακαλούμε μερικώς, σύμφωνα με τις διατάξεις της
παρ. 4 του άρθρου 44 του ν. 998/1979, όπως έχει προστεθεί με το άρθρο 36 του ν. 3698/2008 και αντικαταστά-
θηκε με τη παρ. 3 του άρθρου 35 του ν. 4280/2014, την
υπ’ αρ. 1735/11-11-1981 απόφαση Νομάρχη Μεσσηνίας
(Δ’ 82/1982) ως προς την έκταση εμβαδού 8.699,42 τ.μ.
(οκτώ χιλιάδων εξακοσίων ενενήντα εννέα τετραγωνικών μέτρων και σαράντα δύο εκατοστών τετραγωνικού
μέτρου), στη θέση «Κλεισούρα», Τοπικής Κοινότητας
Φιλιατρών, Δημοτικής Ενότητας Φιλιατρών, του Δήμου
Τριφυλίας, Νομού Μεσσηνίας η οποία περιγράφεται
κατά τμήμα με στοιχεία ΤΜΗΜΑ 2: 1,2,3,...13,14,15,1
ΤΜΗΜΑ 3: 16,17,18,...27,28,29,16 και ΤΜΗΜΑ 4:
30,31,32,...55,56,57,30 και απεικονίζεται στο από 22-32021 τοπογραφικό διάγραμμα με κλίμακα 1:1.500 που
συνέταξε ο Δασοπόνος του Δασαρχείου Κυπαρισσίας
Κωνσταντίνος Παπαγιάννης και το οποίο συνοδεύει της
απόφαση μας, επειδή: α) η εν λόγω έκταση είχε ανέκαθεν
αγροτική μορφή πριν και μετά την εκδήλωση της πυρκαγιάς το έτος 1981 και ως εκ τούτου δε υπάγεται στις
διατάξεις και τους περιορισμούς της δασικής νομοθεσίας
και β) δεν εντοπίζεται και δεν περιγράφεται με ακρίβεια
στο συνημμένο στην ανωτέρω απόφαση, τοπογραφικό
διάγραμμα.
Έχει όρια:
Ανατολικά: Αναδασωτέα δημόσια δασική έκταση
(υπ’ αρ. 1735/1981 αποφ. Νομ. Μεσσηνίας) και αναδασωτέα δημ. δασική έκταση [σήμερα ελαιώνες κατοίκων
περιοχής].
Δυτικά: Αναδασωτέα δημόσια δασική έκταση (υπ’ αρ.
1735/1981 αποφ. Νομ. Μεσσηνίας) και αναδασωτέα δημ.
δασική έκταση [σήμερα ελαιώνες κατοίκων περιοχής].
Βόρεια: Αναδασωτέα δημόσια δασική έκταση (υπ’ αρ.
1735/1981 αποφ. Νομ. Μεσσηνίας) και αναδασωτέα δημ.
δασική έκταση [σήμερα ελαιώνες κατοίκων περιοχής].
Νότια: Αναδασωτέα δημόσια δασική έκταση (υπ’ αρ.
1735/1981 αποφ. Νομ. Μεσσηνίας) και αναδασωτέα δημ.
δασική έκταση [σήμερα ελαιώνες κατοίκων περιοχής].
Από την εφαρμογή των κανονιστικών διατάξεων της
απόφασης αυτής δεν προκαλείται δαπάνη εις βάρος του
κρατικού προϋπολογισμού σύμφωνα με το άρθρο 90 του
π.δ. 63/2005 «Κωδικοποίηση νομοθεσίας για την Κυβέρνηση και τα κυβερνητικά όργανα» (Α’ 98).
Για την υπόλοιπη έκταση παραμένει σε ισχύ η υπ’ αρ.
1735/11-11-1981 απόφαση Νομάρχη Μεσσηνίας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 305/31.05.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 305/31.05.2021
Η απόφαση αυτή να δημοσιευθεί στην Εφημερίδα της
Κυβερνήσεως.
Πάτρα, 20 Μαΐου 2021
Ο Συντονιστής
Αποκεντρωμένης Διοίκησης
ΝΙΚΟΛΑΟΣ ΠΑΠΑΘΕΟΔΩΡΟΥ
Ι
Αριθμ. ΠΔΕ/ΔΠΧΣ/296371/6202
(2)
Έγκριση τροποποίησης του εγκεκριμένου ρυμοτομικού σχεδίου Αγρινίου στο Ο.Τ. Γ.781 (περιοχή
επέκτασης 1986 - Αη Βασιλιώτικα) .
Ο ΑΝΤΙΠΕΡΙΦΕΡΕΙΑΡΧΗΣ ΕΝΕΡΓΕΙΑΣ,
ΠΕΡΙΒΑΛΛΟΝΤΟΣ, ΦΥΣΙΚΩΝ ΠΟΡΩΝ
ΚΑΙ ΧΩΡΟΤΑΞΙΑΣ ΔΥΤΙΚΗΣ ΕΛΛΑΔΑΣ
Έχοντας υπόψη:
1. Τα άρθρα 186 και 283 του ν. 3852/2010 (Α’ 87): «Νέα
Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης».
2. Το π.δ. 132/2010 (Α’ 225) «Οργανισμός της Περιφέρειας Δυτικής Ελλάδας» και ειδικότερα το άρθρο 5,
παρ. 3.α.
3. Την υπό στοιχεία ΠΔΕ/ΔΔ/217911/3717/01-09-2020
απόφαση του Περιφερειάρχη Δυτικής Ελλάδας (ΥΟΔΔ
715): «Ορισμός Αντιπεριφερειαρχών της Περιφέρειας
Δυτικής Ελλάδας».
4. Την υπό στοιχεία ΠΔΕ/ΔΔ/249252/4252/29-09-2020
απόφαση του Περιφερειάρχη Δυτικής Ελλάδας (Β’ 4372):
«Μεταβίβαση άσκησης αρμοδιοτήτων στους Αντιπεριφερειάρχες και σε εκλεγμένους Περιφερειακούς Συμ-
βούλους της Περιφέρειας Δυτικής Ελλάδας».
5. Το ν.δ. της 17-7-1923 (Α’ 228): «Περί σχεδίων πόλεων, κωμών και συνοικισμών του Κράτους και οικοδομής
αυτών».
6. Τις διατάξεις του κεφ. ΙΙ του από 03-04-1929 π.δ/τος,
που διατηρήθηκαν σε ισχύ με τη παρ. 3 του άρθρου 31,
του ν. 1577/1985: «Γενικός Οικοδομικός Κανονισμός»
(Α’ 210).
7. Τον ν. 1337/1983 (Α’ 33).
8. Τον Κώδικα Βασικής Πολεοδομικής Νομοθεσίας
(Δ’ 580/1999) και ειδικότερα τα άρθρα 152 και 154.
9. Το άρθρο 29 του ν. 2831/2000 (Α’ 140), όπως αντικαταστάθηκε με το άρθρο 10 του ν. 3044/2002 (Α’ 197),
όπως ισχύει.
10. Τον ν. 3068/2002 (Α 274) περί συμμόρφωσης της
Διοίκησης προς τις δικαστικές αποφάσεις και λοιπά.
11. Τον ν. 4030/2011 (Α’ 249) και ειδικότερα τα άρθρα
30 έως 32, περί των Συμβουλίων Πολεοδομικών Θεμάτων και Αμφισβητήσεων.
12. Τον ν. 4067/2012 «Νέος Οικοδομικός Κανονισμός»
(Α’ 79) και ειδικότερα τα άρθρα 31 και 32 αυτού.
13. Τον ν. 4315/2014 (Α’ 269): «Πράξεις εισφοράς σε
γη και χρήμα - Ρυμοτομικές απαλλοτριώσεις και άλλες
διατάξεις».
14. Τον ν. 4269/2014.
15. Το αρ. 41896/12-10-2015 έγγραφο της Δ/νσης Πολεοδομικού Σχεδιασμού και Τράπεζας Γής του ΥΠΑΠΕΝ.
16. Τις υπ’ αρ. 1/1961, 8/1975, 43/1980 και 55/1988
Εγκυκλίους σχετικές με θέματα τροποποιήσεως ρυμοτομικών σχεδίων.
17. Την υπ’ αρ. 10/14-6-2012 εγκύκλιο του Υ.Π.Ε.Κ.Α.,
περί αρμοδιοτήτων των ΣΥ.ΠΟ.Θ.Α. για θέματα πολεοδομικού σχεδιασμού.
18. Την υπ’ αρ. 805/28-4-1992 απόφαση του Νομάρχη
Αιτ/νίας περί «τροποποίησης ρυμοτομικού σχεδίου Αγρινίου στα Αη Βασιλιώτικα Ν. Αιτ/νίας (Δ’ 480).
19. Την υπ’ αρ. 2294/95/12-2-1996 απόφαση του Νομάρχη Αιτ/νίας «Κύρωση τμημάτων της 1/94 πράξης
εφαρμογής της περιοχής Αη Βασιλιώτικα Αγρινίου», που
μεταγράφηκε την 11-6-2001 στον τόμο 149 και αριθμό
494.
20. Το τοπογραφικό διάγραμμα που συνοδεύει την
ανωτέρω απόφαση Νομάρχη.
21. Το υπό στοιχεία οικ. 44228/11-9-2012 έγγραφο
ΥΠΕΚΑ και ειδικότερα την παράγραφο 3 αυτού.
22. Την υπ’ αρ. 275/25-1-2016 αίτηση της Αναστασίας
Κουβέλη του Παντελή, στο Δήμο Αγρινίου, περί τροποποίησης του σχεδίου πόλης στο Ο.Τ. Γ. 781 (Αη Βασιλιώ-
τικα) και συγκεκριμένα για τη δημιουργία αδιέξοδου
πεζοδρόμου σε εφαρμογή της υπ’ αρ. 805/28-4-1992
απόφασης του Νομάρχη Αιτ/νίας «Τροποποίηση ρυμοτομικού σχεδίου Αγρινίου στα Αη Βασιλιώτικα Ν. Αιτ/
νίας» (Δ 480) και της υπ’ αρ. 2294/95/12-2-1996 απόφασης Νομάρχη Αιτ/νίας «Κύρωση τμημάτων της υπ’ αρ.
1/94 πράξης εφαρμογής της περιοχής Αη Βασιλιώτικα
Αγρινίου».
23. Την υπ’ αρ. 123/93 οικοδομική άδεια.
24. Το από Μάρτιο 2016 τοπογραφικό διάγραμμα
πρότασης τροποποίησης που συντάχθηκε από τον Διπλ.
Αγρονόμο και Τοπογράφο Μηχανικό Χρήστο Χριστοδούλου και θεωρήθηκε από την Υπηρεσία Δόμησης και Πο-
λεοδομικού Σχεδιασμού του Δ. Αγρινίου την 17/11/2016.
25. Τις υπ’ αρ. 24/2016 και 58/2016 αποφάσεις της Επιτροπής Ποιότητας Ζωής Δήμου Αγρινίου.
26. Την υπ’ αρ. 127/2016 απόφαση Δημοτικού του Συμβουλίου του Δ. Αγρινίου, κατά την οποία το Δ.Σ. αποφά-
σισε παμψηφεί και γνωμοδότησε υπέρ της προτεινόμενης τροποποίησης του ρυμοτομικού σχεδίου Αγρινίου
στο Ο.Τ. Γ.781 (περιοχή επέκτασης 1986 - Αη Βασιλιώτικα)
για την άρση ασυμφωνίας μεταξύ εγκεκριμένου ρυμοτομικού σχεδίου και κυρωμένης Πράξης Εφαρμογής.
27. Την υπ’ αρ. οικ. 3963/8-11-2016 βεβαίωση του Δημάρχου Αγρινίου, σύμφωνα με την οποία, με την προ-
τεινόμενη τροποποίηση «δεν ρυμοτομείται κτίσμα με
νόμιμη άδεια και δεν καθίσταται οικόπεδο από άρτιο
σε μη άρτιο».
28. Την υπ’ αρ. 1697/18-5-2016 κοινοποίηση της ως
άνω απόφασης (σχετ. 26), τις από 8-6-2016 και 15-6- 2016
(εφημερίδα «μαχητής») και από 3-6-2016 και 4-6-2016
(εφημερίδα «συνείδηση») σχετικές δημοσιεύσεις και τις
από 21-5-2016 ατομικές ειδοποιήσεις στις ενδιαφερόμενες.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 305/31.05.2021
29. Τις υπ’ αρ. 1927/3-6-2016 και 1928/3-6-2016 ενστάσεις της Βασιλικής Λιούμη και Μαρίας Λιούμη Τσα-
κανίκα κατά της υπ’ αρ. 127/2016 απόφασης Δημοτικού
Συμβουλίου του Δ. Αγρινίου.
30. Την υπ’ αρ. 263/2016 απόφαση του Δημοτικού
Συμβουλίου του Δ. Αγρινίου, με την οποία εκδικάστηκαν και απορρίφθηκαν παμψηφεί οι ενστάσεις κατά της
παραπάνω απόφασης.
31. Το υπ’  αρ. 275/2016/28-11-2016 έγγραφο της
Δ/νσης Υπηρεσίας Δόμησης και Πολεοδομικού Σχεδιασμού του Δ. Αγρινίου με το οποίο μας διαβίβασε το φά-
κελο της τροποποίησης του θέματος.
32. Το υπ’ αρ. 322211/6584/16/13-6-17 έγγραφό προς
τη Δ/νση Υπηρεσίας Δόμησης και Πολεοδομικού Σχεδιασμού του Δ. Αγρινίου, με το οποίο ζητήθηκαν συμπλη-
ρωματικά στοιχεία.
33. Το υπ’ αρ. 2606/2706/5-7-2017 έγγραφο της Υπηρεσίας Δόμησης του Δ. Αγρινίου με το οποίο μας διαβίβασε
συμπληρωματικά στοιχεία που αφορούν την τροποποίηση του θέματος.
34. Την υπ’ αρ. 193700/3592/17/19-9-2018 εισήγηση
της Υπηρεσίας προς το ΣΥ.ΠΟ.Θ.Α. Π.Ε. Αιτωλ/νίας, σχετικά με την έγκριση της τροποποίησης του εγκεκριμένου
ρυμοτομικού σχεδίου Αγρινίου στο Ο.Τ. Γ.781 (περιοχή
Αη Βασιλιώτικα).
35. Το υπ’ αρ. 203899/2018/7-8-2019 έγγραφο του
ΣΥ.ΠΟ.Θ.Α. Π.Ε. Αιτωλ/νίας, με το οποίο μας διαβιβάστηκε
το Απόσπασμα πρακτικού της από 18-4-2019 Συνεδρίασής του (Νο1/2019), σύμφωνα με το οποίο το Συμβούλιο
γνωμοδότησε ομόφωνα θετικά για την Τροποποίηση του
Σχεδίου Πόλεως στο Ο.Τ.Γ.781 (περιοχή Αη Βασιλιώτικα),
σύμφωνα με την υπ’ αρ. 193700/3592/17/19-9-2018 εισήγηση της Υπηρεσίας μας.
36. Το υπ’ αρ. 245066/4347/15-6-2020 έγγραφο της
Υπηρεσίας προς τη Διεύθυνση Υπηρεσίας Δόμησης και
Πολεοδομικού Σχεδιασμού του Δήμου Αγρινίου για τη
διόρθωση του διαγράμματος τροποποίησης του ρυμοτομικού σχεδίου Αγρινίου στο Ο.Τ. Γ.781 (περιοχή επέ-
κτασης 1986 - Αη Βασιλιώτικα), σε συνέχεια της υπ’ αρ.
193700/3592/17/19-9-2018 εισήγησης της Υπηρεσίας
και του υπ’ αρ. 203899/2018/7-8-2019 αποσπάσματος
πρακτικού της από 18 Απριλίου 2019 συνεδρίασης
(Nο1/2019) του ΣΥ.ΠΟ.Θ.Α. Π.Ε. Αιτωλ/νίας.
37. Το υπ’ αρ.2641/οικ./9.9.2020 έγγραφο του Δήμου
Αγρινίου, με διορθωμένο - συμπληρωμένο το σχετικό
τοπογραφικό διάγραμμα (εις τετραπλούν), σύμφωνα με
τις παρατηρήσεις μας.
38. Το υπ’ αρ. 234268/4940/14-10-2020 έγγραφο της
Υπηρεσίας προς το ΣΥ.ΠΟ.ΘΑ. Π.Ε. Αιτωλ/νίας, με το
οποίο διαβιβάστηκαν τα ως άνω τοπογραφικά διαγράμματα, για την αρμοδίως θεώρησή τους.
39. Το υπ’ αρ. 184343/15-10-2020 έγγραφο του ΣΥ.ΠΟ.
ΘΑ. Π.Ε. Αιτωλ/νίας, με το οποίο μας επιστράφηκαν θεωρημένα τα τοπογραφικά διαγράμματα της τροποποίησης
του ρυμοτομικού σχεδίου Αγρινίου στο Ο.Τ. Γ781 (περιοχή επέκτασης 1986 - Αη Βασιλιώτικα), για την ολοκλή-
ρωση της διαδικασίας.
40. Το γεγονός ότι με την υπόψη τροποποίηση δεν
προκαλείται δαπάνη σε βάρους του κρατικού προϋπολογισμού και του προϋπολογισμού του Δήμου Αγρινίου,
αφού το εδαφικό τμήμα στο οποίο δημιουργείται ο πεζόδρομος προκύπτει από εισφορά σε γη, αποφασίζουμε:
Την έγκριση της τροποποίησης του εγκεκριμένου ρυμοτομικού σχεδίου Αγρινίου στο Ο.Τ. Γ.781 (περιοχή Αη
Βασιλιώτικα) του Δ. Αγρινίου, όπως λεπτομερώς αποτυπώνεται στο από Μάρτιο 2016 τοπογραφικό διάγραμ-
μα πρότασης τροποποίησης, το οποίο συντάχθηκε από
τον Διπλωματούχο Αγρονόμο και Τοπογράφο Μηχανικό
Χρήστο Χριστοδούλου, συμπληρώθηκε σύμφωνα με την
από 18-4-2019 σχετική γνωμοδότηση του ΣΥ.ΠΟ.Θ.Α. Π.Ε.
Αιτωλ/νίας και θεωρήθηκε αρμοδίως από την Υπηρεσία Δόμησης και Πολεοδομικού Σχεδιασμού του Δήμου
Αγρινίου την 1-9-2020 και εγκρίθηκε από το ΣΥΠΟΘΑ ΠΕ
Αιτ/νίας την 6-11-2020.
Η ισχύς της απόφασης αυτής αρχίζει από την ημερομηνία δημοσίευσής της στην Εφημερίδα της Κυβερνήσεως.
Κατά της απόφασης αυτής επιτρέπεται η υποβολή
προσφυγής ενώπιον του Συντονιστή της οικείας Αποκεντρωμένης Διοίκησης Πελοποννήσου, Δυτικής Ελλάδας
και Ιονίου, μόνο για παράβαση νόμου, μέσα σε προθεσμία 15 ημερών από τη δημοσίευσή της στην Εφημερίδα
της Κυβερνήσεως, σύμφωνα με τις διατάξεις της παρ. 1
του άρθρου 227 του ν. 3852/2010.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 305/31.05.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 305/31.05.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 305/31.05.2021
Η απόφαση αυτή με το συνοδευτικό της διάγραμμα να δημοσιευθεί στην Εφημερίδα της Κυβερνήσεως.
Πάτρα, 28 Ιανουαρίου 2021
Ο Αντιπεριφερειάρχης
ΛΑΜΠΡΟΣ ΔΗΜΗΤΡΟΓΙΑΝΝΗΣ

[Source: 20210400305.pdf | Tokens: 14263]